AZ EURÓPAI PARLAMENT ÉS A TANÁCS 1490/2007/EK RENDELETE
(2007. december 11.)
a vonalhajózási konferenciák magatartási kódexéről szóló ENSZ-egyezmény tagállamok által történő megerősítéséről vagy ahhoz való csatlakozásáról szóló 954/79/EGK tanácsi rendelethatályon kívül helyezéséről
(EGT-vonatkozású szöveg)
AZ EURÓPAI PARLAMENT ÉS AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 80. cikke (2) bekezdésére,
tekintettel a Bizottság javaslatára,
tekintettel az Európai Gazdasági és Szociális Bizottság véleményére (1),
a Régiók Bizottságával folytatott konzultációt követően,
a Szerződés 251. cikkében meghatározott eljárásnak megfelelően (2),
mivel:
(1)
A 954/79/EGK tanácsi rendelet (3) rendelkezik a vonalhajózási konferenciák magatartási kódexéről szóló ENSZ-egyezményt megerősítő vagy ahhoz csatlakozó tagállamok által teljesítendő kötelezettségekről.
(2)
A vonalhajózási konferenciák magatartási kódexéről szóló egyezmény a hajózási konferenciák működését egységesen szabályzó nemzetközi rendszert hoz létre különösen azáltal, hogy szabályozza az egyezményben részes államokban honos hajózási társaságok kereskedelmi részesedéshez való hozzáférését, amely ezen államok kölcsönös külkereskedelmi érdekeit szolgálja.
(3)
A 2006. szeptember 25-i 1419/2006/EK tanácsi rendelet (4) hatályon kívül helyezte a Szerződés 85. és 86. cikkének a tengeri szállításra történő alkalmazására vonatkozó részletes szabályok megállapításáról szóló, 1986. december 22-i 4056/86/EGK tanácsi rendeletet (5), amely többek között mentességet nyújtott a vonalhajózási konferenciák tekintetében a Szerződés 81. cikke (1) bekezdése szerinti tilalom alól.
(4)
Az 1419/2006/EK rendelet 1. cikkének második bekezdésében előírt átmeneti időszak végétől kezdve a Szerződés 81. cikk (1) bekezdése szerinti tilalom a menetrend szerinti tengeri szállítási szolgáltatásokra is vonatkozni fog, és ennek következtében a hajózási konferenciák azután nem működhetnek a tagállamok kikötőibe irányuló vagy onnan kiinduló kereskedelemben.
(5)
A tagállamok ezért nem fognak tudni eleget tenni a vonalhajózási konferenciák magatartási kódexéről szóló egyezményben szereplő kötelezettségeiknek. A tagállamok attól az időponttól kezdődően már nem erősíthetik meg vagy hagyhatják jóvá az egyezményt, és nem csatlakozhatnak hozzá. A 954/79/EGK rendelet ennek következtében alkalmazhatatlanná válik, és azt hatályon kívül kell helyezni az 1419/2006/EK rendelet által előírt átmeneti időszak végén, azaz 2008. október 18-án,
ELFOGADTA EZT A HATÁROZATOT:
1. cikk
A 954/79/EGK rendelet hatályát veszti.
2. cikk
Ez a rendelet 2008. október 18-án lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Strasbourgban, 2007. december 11-én.